open-index/open-wikipedia-markdown huggingface dataset:
ค่างสี่สี

**ค่างสี่สี** (; ) สัตว์เลี้ยงลูกด้วยนมชนิดหนึ่ง อันดับไพรเมต จำพวกค่าง

ค่างสี่สี เป็นค่างที่มีลักษณะคล้ายกับค่างห้าสี (*P. nemaeus*) ที่พบในประเทศลาว และเคยถูกจัดให้เป็นชนิดย่อยของค่างห้าสีมาก่อน มีขนาดและน้ำหนักรวมถึงพฤติกรรมความเป็นอยู่คล้ายกับค่างห้าสี ผิดกันที่ ขนบริเวณที่เหนือเข่าขึ้นมาถึงตะโพกมีสีเทาเข้มไม่เป็นสีแดงเข้มเหมือนกับค่างห้าสี 

อาศัยอยู่รวมกันเป็นฝูง สมาชิกในฝูง ๆ หนึ่งประกอบด้วยทั้งตัวผู้และตัวเมีย มีจำนวนสมาชิกประมาณ 4-5 ตัว

พบกระจายพันธุ์อยู่ทางภาคกลางและภาคใต้ของประเทศลาวและเวียดนาม และในปี ค.ศ. 2007 ได้มีการค้นพบถิ่นที่อยู่ใหม่ของค่างสีสี่ในพื้นที่ 5 จังหวัดของภาคกลางของเวียดนาม คือ จังหวัดกว๋องนัม, จังหวัดคอนตัม, จังหวัดกว๋องไง, จังหวัดบิงห์ดิ่งห์ และ จังหวัดเกียไหล คาดว่ามีประชากรไม่ถึง 1,000 ตัว โดยค้นพบครั้งแรกที่จังหวัดกว๋องนัม โดยรายงานว่าพบค่างสีสี่ไม่น้อยกว่า 116 ตัว และคาดว่าจำนวนประชากรจริงอาจมีมากกว่า 180 ตัว และเป็นไปได้ว่าอาจมีมากกว่านี้เพราะจนถึงขณะนี้มีการสำรวจเพียงพื้นที่ส่วนน้อยเท่านั้น

ทั้งนี้ ค่างสีสี่เป็นค่างที่ถูกเพิ่งถูกบรรยายทางวิทยาศาสตร์เมื่อปี ค.ศ. 1997 โดยจัดให้เป็นชนิดย่อยของค่างห้าสี  และต่อมาได้รับการประกาศแยกออกเป็นชนิดใหม่แยกออกต่างหาก และเป็นหนึ่งในสัตว์อันดับไพรเมต 25 ชนิดที่ถูกคุกคามใกล้สูญพันธุ์ที่สุดชนิดหนึ่งของโลก

## อ้างอิง

## แหล่งข้อมูลอื่น
การประกวดเพลงยูโรวิชันปี 1956

**[[การประกวดเพลงยูโรวิชัน]]ปี 1956** (; ) เป็นการประกวดเพลงชิงชนะเลิศแห่งยุโรปครั้งที่หนึ่งซึ่งจัดขึ้นในเมืองลูกาโน ประเทศสวิตเซอร์แลนด์ โดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 14 เพลง 7 ประเทศ(ประเทศละ 2 เพลง) โดยเพลงที่ชนะคือ รีเฟรน ขับร้องโดย ลิส อาเซีย ตัวแทนจากสวิตเซอร์แลนด์

## ประวัติ

ระหว่างการประชุมของสหภาพการกระจายเสียงและแพร่ภาพแห่งยุโรปที่ประเทศโมนาโก ในปีพ.ศ. 2498 ก็ได้มีการพูดถึงเรื่องเทศกาลดนตรีซานเรโม ที่ประเทศอิตาลี ว่าถ้าเอามาทำเป็นของเราก็จะทำให้ทุกคนรู้จัก ซานเรโม มากขึ้นแต่ไม่เป็นอย่างนั้น

## ทำเลที่จัดงาน

ทางอีบียู ได้เลือก Teatro Kursaal ในเมืองลูกาโน ทางตอนใต้ของสวิตเซอร์แลนด์ ซึ่งเป็นเมืองที่มีผู้พูดภาษาอิตาลีในสวิตเซอร์แลนด์ มากที่สุด เป็นสถานที่ประกวด

## การออกอากาศ

สถานีวิทยุโทรทัศน์แห่งชาติสวิต ภาคภาษาอิตาลี เป็นแม่ข่ายในการออกอากาศ โดยออกอากาศเป็นเวลา 1 ชั่วโมง 40 นาที โดยออกอากาศไปยังประเทศดังต่อไปนี้

* เนเธอร์แลนด์
* สวิตเซอร์แลนด์
* เบลเยียม
* เยอรมนีตะวันตก
* ฝรั่งเศส
* ลักเซมเบิร์ก
* อิตาลี
* ออสเตรีย
* เดนมาร์ก
* สหราชอาณาจักร

## ประเทศที่เข้าร่วม

* เนเธอร์แลนด์
* สวิตเซอร์แลนด์
* เบลเยียม
* เยอรมนีตะวันตก
* ฝรั่งเศส
* ลักเซมเบิร์ก
* อิตาลี

## อ้างอิง

หมวดหมู่:การประกวดเพลงยูโรวิชัน
หวายตะค้าทอง

**หวายตะค้าทอง (**) เป็นหวายกอ ขนาดกลาง ลำต้นป่ายปีนขึ้นสูง กาบหุ้มลำสีเขียวหม่น หนามเป็นรูปสามเหลี่ยม ระหว่างหนามมีขนสีเทาหรือสีน้ำตาล ดอกช่อ ผลรูปไข่ ปกคลุมด้วยเกล็ดสีเขียวอมขาว แห้งแล้วเปลือกเปลี่ยนเป็นสีเหลือง พบได้ทั่วไปในเอเชียตะวันออกเฉียงใต้ ใช้ทำตะกร้า สานเสื่อ ทำเครื่องใช้ต่าง ๆ เป็นหวายคุณภาพดีสำหรับทำเฟอร์นิเจอร์ โดยเฉพาะการทำเสื่อตาตามิส่งไปขายที่ประเทศญี่ปุ่น 

## อ้างอิง

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 44 - 45

หมวดหมู่:สกุลหวาย

หมวดหมู่:พืชที่ใช้ทำของใช้
การประกวดเพลงยูโรวิชันปี 1957

การประกวดเพลงยูโรวิชันปี 1957 เป็นการประกวดร้องเพลงโดยจัดขึ้นที่เมืองฟรังค์ฟวร์ทอัมไมน์ ประเทศเยอรมนี จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 10 เพลง 10 ประเทศ โดยเพลงที่ชนะคือ Net als toen ขับร้องโดย Corry Brokken ตัวแทนจากเนเธอร์แลนด์

## การออกอากาศ

สมาคมสถาบันการกระจายเสียงของสหพันธ์สาธารณรัฐเยอรมนี เป็นแม่ข่ายในการออกอากาศ โดยออกอากาศไปยังประเทศดังต่อไปนี้

* เนเธอร์แลนด์
* สวิตเซอร์แลนด์
* เบลเยียม
* เยอรมนีตะวันตก
* ฝรั่งเศส
* ลักเซมเบิร์ก
* อิตาลี
* ออสเตรีย
* เดนมาร์ก
* สหราชอาณาจักร

## ประเทศที่เข้าร่วม

left|border

* เนเธอร์แลนด์
* สวิตเซอร์แลนด์
* เบลเยียม
* เยอรมนีตะวันตก
* ฝรั่งเศส
* ลักเซมเบิร์ก
* อิตาลี
* ออสเตรีย
* เดนมาร์ก
* สหราชอาณาจักร

## กระดานคะแนน

## แหล่งข้อมูลอื่น

หมวดหมู่:การประกวดเพลงยูโรวิชัน
หวายตะค้าน้ำ

**หวายตะค้าน้ำ** () เป็นหวายกอขนาดกลาง ลำต้นเลื้อยพันขึ้นที่สูง ลักษณะคล้ายหวายตะค้าทองแต่ไม่มีสีเหลือบขาวบริเวณด้านล่างของใบ พบในภาคใต้ของไทย มาเลเซีย เกาะสุมาตรา เกาะบอร์เนียว เป็นหวายค่อนข้างหายากในมาเลเซีย พบเฉพาะในปะหัง ยะโฮร์ และเปรัก ใช้สานตะกร้า เครื่องมือดักปลา และใช้ผูกมัด 

## อ้างอิง

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 103

หมวดหมู่:สกุลหวาย

หมวดหมู่:พืชที่ใช้ทำของใช้
สัมผัสพิศวง

**สัมผัสพิศวง** () เป็นละครซีรีส์ ทางสถานีวิทยุโทรทัศน์ไทยทีวีสีช่อง 3 ออกอากาศตอนแรกวันที่ 7 กรกฎาคม พ.ศ. 2552 ฉายทุกวันหยุดนักขัตฤกษ์ เวลาเดิม 13.00 น. - 13.55 น. , 13.55 - 14.55 น. , 13.15 - 14.15 น. และเวลาใหม่  10.30 - 11.30 น. สร้างโดยบริษัท บรอดคาซท์ ไทย เทเลวิชั่น จำกัด

ซีรีส์ออกอากาศครั้งสุดท้ายเมื่อวันที่ 10 ธันวาคม พ.ศ. 2561 ก่อนเปลี่ยนชื่อและรูปแบบรายการเป็น **สัมผัสพิศวง True Story** และในปี พ.ศ. 2564 - พ.ศ. 2565 ได้นำมาออกอากาศซ้ำอีกครั้งทาง ช่อง 9 เอ็มคอต เอชดี เป็นประจำทุกวันอาทิตย์ เวลา 17:00 น. - 18:00 น. 

## เรื่องย่อ
เรื่องราวของคนสี่คนที่โชคชะตาลิขิตให้มาพบกัน และต้องมาเผชิญวิบากร่วมกันทั้งกรรมดีและเลวที่เกิดจากการกระทำของพวกเขา ส่งต่อ สืบผลให้ทุกคนที่มาข้องเกี่ยว ร่วมรับผิดชอบและแก้ไขผลแห่งกรรมนั้นไปด้วยกัน

แก่นหลักของละครพูดถึงเรื่อง “กรรม” ในความหมายแบบสากล คือ กรรมเป็นผลของการกระทำ หว่านพืชอย่างไร ย่อมได้รับผลอย่างนั้น หรือ ทำดีได้ดี ทำชั่วได้ชั่ว แต่นำเสนอผ่านมุมมองของความเชื่อในแบบไทย ๆ เช่น เรื่องบาปบุญ เรื่องเร้นลับ รวมถึงเรื่องปาฏิหาริย์ เสมือนกุศโลบายให้ผู้ชมที่ชอบเรื่องตื่นเต้นพวกนี้ สนใจและสนุกกับรูปแบบก่อน แล้วค่อยสอดแทรก เนื้อหาเรื่อง “มาทำความดี ก่อกรรมดีกันเถอะ”

## รายชื่อนักแสดง

## อ้างอิง

## แหล่งข้อมูลอื่น
* Official Fanpage ของละคร สัมผัสพิศวง The Sense

หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ช่อง 3
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2552
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2561
ดัค

**ดัค** (; *เป็น[[ภาษาเวียดนาม]]หมายถึง "ลิง"*) เป็นสกุลของสัตว์เลี้ยงลูกด้วยนมในอันดับวานรสกุลหนึ่ง ใช้ชื่อสกุลว่า  *Pygathrix* อยู่ในวงศ์ลิงโลกเก่า (Cercopithecidae)

จัดเป็นค่างจำพวกหนึ่ง ที่มีสีสันตามลำตัวสวยงาม โดยเฉพาะหน้าแข้งที่เป็นสีแดงเข้ม พบกระจายพันธุ์ในป่าดิบพรมแดนระหว่างประเทศลาวและเวียดนาม หางมีความยาว มีพฤติกรรมกินใบไม้และดอกไม้เป็นอาหารหลักได้หลากหลายถึง 450 ชนิด และพบได้ในพื้นที่สูงกว่าระดับน้ำทะเลถึง 200-1,400 เมตร

แบ่งออกได้เป็น 3 ชนิด โดยจำแนกตามลักษณะสีขนที่แตกต่างออกไป (ในข้อมูลบางแหล่งจัดให้มีมากถึง 5 ชนิด แต่ปัจจุบันถูกจัดให้อยู่ในสกุล *[[Rhinopithecus]]* และในข้อมูลเก่าจัดให้มีเพียงชนิดเดียวแต่แบ่งเป็นชนิดย่อยของกันและกัน ) ได้แก่

*ค่างห้าสี (*Pygathrix nemaeus*)
*ค่างสามสี (*Pygathrix nigripes*)
*ค่างสี่สี (*Pygathrix cinerea*)

## อ้างอิง

## แหล่งข้อมูลอื่น

หมวดหมู่:ค่าง
หมวดหมู่:สัตว์ที่พบในเอเชียตะวันออกเฉียงใต้
ความไว (อิเล็กทรอนิกส์)

**ความไว** () ของอุปกรณ์อิเล็กทรอนิกส์เช่นเครื่องรับระบบการสื่อสาร, หรืออุปกรณ์ตรวจสอบ เช่น ไดโอด PIN, คือขนาดขั้นต่ำของสัญญาณอินพุทที่จำเป็นในการผลิตสัญญาณเอาต์พุตที่มีอัตราส่วนสัญญาณต่อเสียง () หรือเกณฑ์อื่น ๆ ที่กำหนด

ความไวของไมโครโฟนปกติจะถูกแสดงออกมาเป็นความแข็งแกร่งของเสียงภาคสนามเป็นค่า เดซิเบล (dB) เทียบกับ 1 V/Pa (Pa = N/m2) หรือเป็นปัจจัยในการถ่ายโอนใน มิลลิโวลต์ต่อปาสกาล (mV/Pa) ใส่เข้าไปในวงจรเปิดหรือเข้าไปในโหลด 1 kilohm

ความไวของลำโพงมักจะแสดงเป็น dB/2.83 Vrms ที่ระยะห่าง 1 เมตร สิ่งนี้ไม่เหมือนประสิทธิภาพไฟฟ้า; ดูประสิทธิภาพเทียบกับความไว

ความไวของ hydrophone (ไมโครโฟนใต้น้ำ) มักจะแสดงเป็น dB เทียบกีบ 1 V/μPa

ความไวในตัวรับสัญญาณถูกกำหนดให้เป็นค่าสัญญาณอินพุทที่ต่ำสุด S_i ที่จำเป็นในการผลิตอัตราส่วนสัญญาณต่อเสียงรบกวน S/N ที่กำหนดให้ ที่พอร์ทเอาต์พุตของตัวรับและถูกกำหนดให้เป็นค่าเฉลี่ยของพลังเสียงรบกวนที่พอร์ตอินพุตคูณกับอัตราส่วน S/N ต่ำสุดที่จำเป็นที่เอาต์พุตของตัวรับ ดังนี้:

: S_i = k (T_a+T_{rx}) B{\cdot}\frac{S_o}{N_o}

เมื่อ

: *<math>S_i</math>* = ความไว [W]
: *k* = ค่าคงที่ของ Boltzmann
: T_a = อุณหภูมิเสียงรบกวนเทียบเท่ามีค่าเป็น [K] ของแหล่งที่มา (เช่น เสาอากาศ) ที่อินพุทของตัวรับ
: T_{rx} = อุณหภูมิเสียงรบกวนเทียบเท่ามีค่าเป็น [K] ของตัวรับอ้างถึงอินพุทของตัวรับ
: *B* = แบนด์วิดธ์ [Hz]
: *<math>\frac{S_o}{N_o}</math>* = SNR ที่ต้องการที่เอาต์พุต [-]

เพราะว่าความไวของตัวรับสัญญาณจะชี้ให้เห็นว่าสัญญาณอินพุทสามารถที่จะอ่อนแอได้ขนาดไหนเพื่อที่ตัวรับจะสามารถรับสัญญาณได์สำเร็จ ระดับพลังงานยิ่งต่ำยิ่งดี พลังงานที่ต่ำสำหรับ อัตราส่วน S/N หนึ่งหมายถึงความไวที่ดีขึ้นเนื่องจากการมีส่วนร่วมของตัวรับมีขนาดเล็กลง เมื่อ พลังงานจะแสดงในค่า dBm ค่าสัมบูรณ์ของจำนวนลบยิ่งค่าสูง ความไวของตัวรับก็ยิ่งสูง ตัวอย่างเช่น ความไวตัวรับมีค่า -98 dBm ดีกว่าความไวตัวรับมีค่า -95 dBm อยู่ 3 dBm หรือ 2 เท่า พูดอีกอย่าง ที่อัตราการส่งข้อมูลค่าหนึ่ง ตัวรับสัญญาณที่มีความไว -98 dBm สามารถได้ยินสัญญาณที่พลังงานเป็นครึ่งหนึ่งของการใช้พลังงานของผู้ที่ได้ยินโดยรับสัญญาณที่มีความไวในการรับสัญญาณที่ -95 dBm.

## อ้างอิง
* บทความนี้รวบรวมวัสดุสาธารณสมบัติจากเอกสารชื่อ "Federal Standard 1037C" (ในการสนับสนุนของ MIL-STD-188) ของ General Services Administration

## แหล่งข้อมูลอื่น

* การแปลงความไวของไมโครโฟนจาก dB ที่ 1 V/Pa ให้เป็น transfer factor ใน mV/Pa

หมวดหมู่:ศัพท์อิเล็กทรอนิกส์
ปลาเข็มหม้อ

**ปลาเข็มหม้อ** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Dermogenys pusilla* ในวงศ์ปลาเข็ม (Hemiramphidae) 

มีรูปร่างเรียวยาว ริมฝีปากล่างคือส่วนที่ยื่นยาวออกมาเหมือนปลายเข็ม อันเป็นที่มาของชื่อ ส่วนริมฝีปากบนมีขนาดเล็กเป็นรูปสามเหลี่ยมใช้สำหรับจับเหยื่อและต่อสู้ป้องกันตัวระหว่างปลาพวกกันเดียวเอง โดยใช้ปากกัดขบกันเรียกว่า"ติดบิด"ตัวที่มีริมฝีปากบนขนาดใหญ่และกรามแข็งแรงกว่าจะได้เปรียบส่วนปากล่างที่เป็นรูปคล้ายเข็มนั้นไม่ได้ใช้ทิ่มแทงในการต่อสู่แต่อย่างใดปัจจุบันมีบ่อนกัดปลาเข็มถูกต้องตามกฎหมายน้อยมากนิยมเลี้ยงกัดพนันในจังหวัดภาคตะวันออกคือระยองมีปลาเข็มหม้อที่อำเภอประแสร์เป็นตำนานปลาเก่งของภาคตะวันออกมีบ่อนผูกทุกวันเสาร์ที่จังหวัดตราดมีปลาจากจันทบุรีและเกาะช้างข้ามมาประลองเป็นประจำ สนามกัดปลาเข็มมาตรฐานนั้นยังคงเป็นกระถางเขียวซึ่งเป็นกระถางเคลือบจากเมืองจีนอายุเกินร้อยปีดั้งเดิมที่ไม่เคยเปลี่ยนแปลง

มีครีบอกขนาดใหญ่และแข็งแรง ทำให้สามารถกระโดดจับแมลงที่อยู่เหนือผิวน้ำเป็นอาหารได้ นอกจากนี้แล้วยังมีสายตาที่แหลมคม สามารถมองเห็นวัตถุที่เหนือน้ำได้ดีกว่าปลาชนิดอื่น ๆ  นิยมอยู่กันเป็นฝูง ๆ ประมาณ 8-10 ตัว โดยมีตัวผู้เป็นจ่าฝูงเพียงตัวเดียว ปลาตัวเมียมีขนาดใหญ่กว่าตัวผู้อย่างเห็นได้ชัด เป็นปลาที่ออกลูกเป็นตัว ครั้งละไม่เกิน 30 ตัว

เป็นปลาขนาดเล็ก ความยาวเต็มที่ประมาณ 8 เซนติเมตร พบได้ตามแหล่งน้ำนิ่งเช่น ท้องร่วงสวนผลไม้ทั่วประเทศไทย ในต่างประเทศพบได้ตั้งแต่บังกลาเทศจนถึงคาบสมุทรมลายูและอินโดนีเซีย

ปลาเข็มชนิดนี้ คนไทยนิยมเพาะเลี้ยงกันมานานแล้วเพื่อใช้สำหรับต่อสู้กันเพื่อการพนัน คล้ายกับปลากัด โดยจะเพาะเลี้ยงกันในหม้อดินจึงเรียกกันว่า "ปลาเข็มหม้อ" โดยจะมีรูปร่างและขนาดที่ใหญ่กว่าปลาที่พบในธรรมชาติ สำหรับปลาที่ออกสีขาวจะเรียกว่า "ปลาเข็มเผือก" หรือ "ปลาเข็มเงิน" และปลาที่มีสีออกสีทองจะเรียกว่า "ปลาเข็มทอง" 

## อ้างอิง

## แหล่งข้อมูลอื่น
* จาก Fishbase.org

หมวดหมู่:การเลี้ยงปลา
หมวดหมู่:วงศ์ปลาเข็ม
หมวดหมู่:ปลาที่พบในประเทศไทย
หมวดหมู่:ปลาน้ำกร่อย
หมวดหมู่:ปลาน้ำจืด
หมวดหมู่:ปลาตู้
หมวดหมู่:ปลาที่พบในนาข้าวและท้องร่องสวน
หวายขี้ผึ้ง

**หวายขี้ผึ้ง**หรือ**หวายขนุน**  เป็นหวายกอ มีมือเกี่ยว ปลายใบย่อยเป็นรูปสามเหลี่ยม พบในภาคใต้ของไทย มาเลเซีย เกาะสุมาตรา เกาะบอร์เนียว เป็นหวายคุณภาพดี แต่มีไม่มากพอสำหรับการค้า ในซาราวักนำไปสานตะกร้าและเสื่อ 

## อ้างอิง

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 104

หมวดหมู่:สกุลหวาย

หมวดหมู่:พืชที่ใช้ทำของใช้
หวายเล็ก

**หวายเล็ก** () เป็นหวายกอเรียวเล็ก แยกเพศ ใบประกอบ ใบย่อยที่ปลายมีขนาดใหญ่กว่าที่โคน ใบย่อยล่างสุดมักโค้งงอวกมาห่อหุ้มลำต้น กาบหุ้มลำสีเขียวสด กาบอ่อนมีสีเหลือบแดง หนามมีหลายแบบ ดอกช่อ ผลกลมหรือรูปไข่ มีเปลือกเป็นเกล็ดสีเขียวอ่อนอมขาว พบได้ทั่วไปในเอเชียตะวันออกเฉียงใต้ ในมาเลเซียใช้ทำเชือก สานตะกร้า เครื่องใช้ต่าง ๆ ชาวเซไมใช้กาบใบที่มีหนามทำเครื่องขูด ส่วนยอดรับประทานได้ ใช้แก้ไอ 

## อ้างอิง

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 51 - 52

หมวดหมู่:สกุลหวาย

หมวดหมู่:พืชที่ใช้ทำของใช้

หมวดหมู่:พืชที่รับประทานได้

หมวดหมู่:สมุนไพร
ซีเลาซีเลา

**ซีเลาซีเลา** () เป็นหวายสปีชีส์หนึ่งในสกุลหวาย เป็นพืชพื้นเมืองในบอร์เนียว  พบเฉพาะป่าในยอดเขากีนาบาลู เป็นหวายกอขนาดเล็ก มีมือเกี่ยว ใช้ในการผูกมัดและจักสาน
## อ้างอิง
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า107
หมวดหมู่:สกุลหวาย
หมวดหมู่:พืชที่ใช้ทำของใช้
โรงเรียนนาหว้าพิทยาคม "ธาตุประสิทธิ์ประชานุเคราะห์"

**โรงเรียนนาหว้าพิทยาคม "ธาตุประสิทธิ์ประชานุเคราะห์"** (; ชื่อย่อ : น.ว.พ / N.W.P) เป็นโรงเรียนประจำอำเภอนาหว้าเปิดทำการสอนในระดับช่วงชั้นที่ 3 (ม.1 - ม.3) และระดับช่วงชั้นที่ 4 (ม.4 - ม.6) สังกัดสำนักงานเขตพื้นที่การศึกษามัธยมศึกษา เขต 22 สำนักงานคณะกรรมการการศึกษาขั้นพื้นฐาน กระทรวงศึกษาธิการ

## ประวัติโรงเรียน
โรงเรียนนาหว้าพิทยาคม "ธาตุประสิทธิ์ประชานุเคราะห์" เป็นโรงเรียนประจำอำเภอนาหว้า อนุมัติตั้งขึ้นครั้งแรกเมื่อ วันที่ 16 พฤษภาคม พ.ศ. 2516 โดยได้รับบริจาคที่ดินสาธารณประโยชน์ หมู่ที่ 3 ตำบลนาหว้า อำเภอนาหว้า จำนวน 85 ไร่ 3 งาน 60 ตารางวา

## อ้างอิง

หมวดหมู่:โรงเรียนในจังหวัดนครพนม
หมวดหมู่:โรงเรียนมัธยมศึกษาประจำอำเภอในจังหวัดนครพนม
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครพนม
หมวดหมู่:โรงเรียนที่ก่อตั้งในปี พ.ศ. 2516
วิลเฮลมึส

**วิลเฮลมึส ฟัน นัสเซาเวอ** (, *วิลเลียมแห่งนัสซอ*) หรือ **แฮ็ตวิลเฮลมึส** (; ) เป็นเพลงชาติและเพลงสรรเสริญพระบารมีของเนเธอร์แลนด์ และยังเป็นเพลงชาติที่มีอายุเก่าแก่ที่สุดในโลกด้วย ซึ่งแม้ว่าจะไม่เคยถูกรับรองให้เป็นเพลงชาติอย่างเป็นทางการจนกระทั่งปี ค.ศ. 1932 แต่เพลงวิลเฮลมึสก็เป็นที่นิยมแพร่หลายในหมู่ชาวดัตช์บางส่วน และถูกบรรเลงซ้ำไปมาในหลายโอกาสตลอดช่วงประวัติศาสตร์ที่ผ่านมาของเนเธอร์เแลนด์ นอกจากนี้ยังถูกใช้เป็นเพลงชาติของเนเธอร์แลนด์แอนทิลลีสในช่วงปี ค.ศ. 1954 ถึง ค.ศ. 1964 ด้วย

เพลงวิลเฮลมึสมีจุดกำเนิดคล้ายกับเพลงชาติของหลายประเทศ ซึ่งมีจุดกำเนิดมาจากการดิ้นรนต่อสู้เพื่อให้ได้รับเอกราช โดยเนื้อหาเป็นเรื่องราวเกี่ยวกับเจ้าชายวิลเลิม ผู้สงบเงียบ (William the Silent) ทั้งพระประวัติและเหตุผลที่ทรงลุกขึ้นต่อต้านพระมหากษัตริย์แห่งสเปน เนื้อเพลงนี้ประพันธ์ขึ้นโดยใช้สรรพนามบุรุษที่หนึ่ง *ฉัน* (ภาษาดัตช์สมัยใหม่ตอนต้น: *ick*) เสมือนผู้ร้องเป็นเจ้าชายวิลเลิมเอง ดังปรากฏในเนื้อร้องบทที่หนึ่งว่า *Wilhelmus van Nassouwe ben ick van Duytschen bloet* ซึ่งแปลว่า *ฉันคือวิลเลียมแห่งนัสซอ เลือดเนื้อเชื้อไขแห่ง[[เดยต์เชิน]]* (Duytschen)

เนื้อร้องยังได้แสดงถึงความภักดีเริ่มแรกต่อผู้นำการลุกฮือต่อต้านสเปนของชาวดัตช์คือ เดอ มงมอร็องซี (De Montmorency) และ ลาโมรัล (Lamoral) ซึ่งทั้งสองถูกประหารชีวิต จากนั้นจึงได้กล่าวถึงเจ้าชายวิลเลียมแห่งออรินจ์ผู้ที่รอดจากการประหาร ที่ได้ทรงแสดงข้อคัดค้านต่อพระเจ้าเฟลีเปที่ 2 แห่งสเปน ถึงความยากลำบากบางประการอันเกิดจากการปกครองเนเธอร์แลนด์ของสเปน โดยเฉพาะประเด็นเรื่องภาษี การปราบปรามกดขี่ทางการเมือง และการประหัตประหารกันทางศาสนา

## เนื้อร้อง
thumb|สกอร์ดนตรีและเนื้อร้องบทที่หนึ่งของเพลงวิลเฮลมึส

"วิลเฮลมึส" ตีพิมพ์ครั้งแรกในหนังสือ  ( 'Beggars' songbook') ค.ศ. 1581. ใช้คำขึ้นต้นของเนื้อร้องในบทแรกว่า "Wilhelmus":'
:

เนื้อร้องฉบับเต็มของเพลงชาติเนเธอร์แลนด์โดยแต่เดิมมีอยู่ 15 บท แต่นิยมขับร้องอย่างเป็นทางการเฉพาะบทที่ 1 และ บทที่ 6 เท่านั้น

## สื่อ

## เชิงอรรถและอ้างอิง

## แหล่งข้อมูลอื่น

*National anthem  at the Dutch Royal House website
*Streaming audio, lyrics and information for the Wilhelmus
*Sheet music of the Wilhelmus
* De Wilhelmus Site, information about the *Wilhelmus*

### การเร็นเดอร์
*"The ''Wilhelmus''", vocal version of the first and sixth verse at the Himnuszok website
*"The ''Wilhelmus''" , MIDI version of one verse
*''O la folle entreprise du prince de Condé'', performance (on YouTube) of *Autre chanson de la ville de Chartres assiégée par le prince de Condé*, the song that has the original version of the melody used for the *Wilhelmus*

หมวดหมู่:เพลงชาติประเทศทวีปยุโรป
หมวดหมู่:เพลงภาษาดัตช์
หมวดหมู่:สัญลักษณ์ของประเทศเนเธอร์แลนด์
หมวดหมู่:สงครามแปดสิบปี
หมวดหมู่:เพลงชาติ
กระทือลิง

**กระทือลิง** () อยู่ในวงศ์ Zingiberaceae เป็นไม้ล้มลุก มีเหง้าใต้ดินขนาดเล็ก ดอกช่อ ริ้วประดับและกลีบดอกสีส้ม ใช้เป็นไม้ประดับ
## อ้างอิง
* ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556
หมวดหมู่:วงศ์ขิง
หมวดหมู่:ไม้ประดับ
ว่านหาวนอน

**ว่านหาวนอน** หรือ **ว่านทิพยเนตร** (blackhorm: ; ในภาษากันนาดา: Nela Sampige; ; ; ) อยู่ในวงศ์ Zingiberaceae เป็นไม้ส้มลุก มีเหง้าใต้ดิน สีน้ำตาล ผ่าออกเนื้อในสีขาว มีกลิ่นเฉพาะตัว ใบเดี่ยว สีเขียวอ่อน หลังใบมีลายม่วงสลับเขียว ดอกสีม่วงอ่อน ออกเป็นช่อสั้นจากเหง้าใต้ดิน ออกดอกแล้วจึงแตกใบ ถือเป็นพืชพื้นเมืองในประเทศจีน (มณฑลกวางตุ้ง, เขตปกครองตนเองกว่างซีจ้วง, มณฑลไห่หนาน, ไต้หวัน, มณฑลยูนนาน) อนุทวีปอินเดีย (รวมรัฐอัสสัม, เนปาล และบังกลาเทศ), อินโดจีน และมีการนำไปเพาะปลูกหลายแห่ง มีรายงานว่ามีการนำพืชไปปรับตัวให้เข้ากับสภาพแวดล้อมในเกาะชวา, มาเลเซีย และคอสตาริกา พบตามภูเขาหินปูนทุ่งหญ้าเปิดหรือพื้นที่เปิดโล่ง ของป่าผลัดใบ

หัวใต้ดินใช้ต้มน้ำดื่มแก้ปวดท้อง ในดอกมีสารพิษ benzyl benzoate ใช้ทำยาทารักษาหิด  มีฤทธิ์ต้านอนุมูลอิสระ ชาวม้งในไทยนำไปต้มกับไก่ให้มีรสเผ็ด ต้มน้ำดื่มแก้ปวดท้อง กินสดก่อนอาหารแก้ปวดท้อง  ใช้เป็นไม้ประดับ ใช้เป็นยารักษาโรคตาแดง ในทางไสยศาสตร์ เชื่อว่ามีฤทธิ์ทางเมตตามหานิยมและคงกระพันชาตรี

## อ้างอิง
* ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556

หมวดหมู่:สกุลเปราะ
หมวดหมู่:สมุนไพร
หมวดหมู่:พืชที่มีฤทธิ์ต้านอนุมูลอิสระ
หมวดหมู่:ไม้ประดับ
สกุลเปราะ

**สกุลเปราะ** (*Kaempferia*)  เป็นสกุลที่มีสมาชิกมากกว่า 100 สปีชีส์ อยู่ในวงศ์ Zingiberaceae

## สปีชีส์
* *[[Kaempferia galanga]]*
* *[[Kaempferia gilbertii]]*
* *[[Kaempferia ovalifolia]]*
* *[[Kaempferia rotunda]]*
* *[[Kaempferia sikkimensis]]*
เครือออน

[300px|thumb|'''ช่อม่วง''' ดอกไม้ประจำ[โรงเรียนปัว อำเภอปัว จังหวัดน่าน]]
**เครือออน, พวงประดิษฐ์, ช่อม่วง**  อยู่ในวงศ์ Lamiaceae  เป็นไม้เถาขนาดใหญ่ เลื้อยพันบนต้นไม้อื่น ลำต้นมีขนนุ่ม ดอกช่อออกตามปลายกิ่ง สีชมพูอมม่วง ใบบดอังไฟให้ร้อน พอกบริเวณถูกสัตว์มีพิษ ทั้งต้นต้ำน้ำดื่มแก้ไอ ขับปัสสาวะ

## อ้างอิง
* ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556
หมวดหมู่:วงศ์กะเพรา
หมวดหมู่:สมุนไพร
บาซิลลัสกาลแม็ต-เกแร็ง

thumb|แผลเป็นจากวัคซีนบีซีจี
**บาซิลลัสกาลแม็ต-เกแร็ง** (, ย่อ: BCG) เป็นวัคซีนวัณโรคซึ่งเตรียมจากเชื้อ *[[Mycobacterium bovis]]* แบคทีเรียทรงแท่งที่ก่อวัณโรควัว ชนิดถูกทำให้อ่อนฤทธิ์ เชื้อเสียศักยภาพก่อโรคในมนุษย์โดยการเพาะเชื้อต่อช่วงเป็นพิเศษในสารเพาะเชื้อ ซึ่งปกติเป็น Middlebrook 7H9 เนื่องจากเชื้อมีชีวิตวิวัฒนาการเพื่อใช้สารอาหารที่มีอยู่ให้เกิดประโยชน์สูงสุด เชื้อจึงปรับตัวต่อสิ่งแวดล้อมเดิมคือเลือดมนุษย์ ได้เลวลง และไม่สามารถชักนำโรคเมื่อถูกนำเข้าสู่ตัวถูกเบียนที่เป็นมนุษย์ แต่เชื้อที่ถูกเพาะเลี้ยงดังกล่าวยังคล้ายกับบรรพบุรุษในธรรมชาติมากพอที่จะให้ภูมิคุ้มกันต่อวัณโรคมนุษย์ได้บ้าง วัคซีนบีซีจีมีประสิทธิภาพป้องกันวัณโรคเป็นระยะเวลา 15 ปี ตั้งแต่ 0 ถึง 80% อย่างไรก็ดี ผลป้องกันของวัคซีนดูเหมือนจะแปรผันตามภูมิศาสตร์และห้องปฏิบัติการที่เพาะเลี้ยงเชื้อสายพันธุ์ที่ใช้ผลิตวัคซีน

เป็น วัคซีน หลักที่ใช้เพื่อป้องกัน วัณโรค ในประเทศที่พบวัณโรคได้ทั่วไป ขอแนะนำการฉีดวัคซีนหนึ่งเข็มให้แก่ทารกแรกเกิดสุขภาพดีโดยเร็วที่สุดเท่าที่เป็นไปได้ แต่ไม่ควรให้วัคซีนแก่ทารกที่ติดเชื้อ เอดส์  ในพื้นที่ที่พบวัณโรคไม่มากนัก มักจะให้วัคซีนแก่ทารกที่มีความเสี่ยงสูงที่ได้รับการทดสอบเนื่องจากสงสัยว่าอาจติดเชื้อโรคและกรณีที่ได้รับการรักษาการติดเชื้อวัณโรคเท่านั้น ผู้ใหญ่ที่ไม่มีเชื้อวัณโรคและไม่เคยได้รับวัคซีนแต่มักได้รับยาต้านวัณโรคบ่อยครั้งควรจะได้รับวัคซีนด้วยเช่นกัน

ระยะเวลาการป้องกันโรคของวัคซีนมักแตกต่างกันไป ตั้งแต่สิบถึงสิบสองปี ในกลุ่มเด็กสามารถป้องกันการติดเชื้อได้ประมาณ 20% และสามารถป้องกันการกำเริบของโรคในกลุ่มผู้ที่ติดเชื้อได้ครึ่งหนึ่ง การให้วัคซีนทำโดยการฉีดทางผิวหนัง ทั้งนี้ไม่มีหลักฐานการได้รับประโยชน์จากการให้วัคซีนเกินจากขนาดที่แนะนำ วัคซีนนี้ยังสามารถใช้ในการรักษา มะเร็งกระเพาะปัสสาวะ บางประเภทอีกด้วย

ผลข้างเคียงขั้นรุนแรงนั้นพบได้น้อยมาก โดยมากมักพบรอยแดง อาการบวม และความเจ็บปวดปานกลางที่ตำแหน่งการฉีดวัคซีน ทั้งนี้อาจเกิด ulcer ขนาดเล็กรวมทั้งแผลเป็นหลังจากการสมานแผล ในกลุ่มผู้ที่มี ภูมิคุ้มกันต่ำ (poor immune function) มักได้รับผลข้างเคียงจากวัคซีนและเป็นไปได้ว่าจะไดรับผลข้างเคียงขั้นรุนแรง วัคซีนนี้ไม่ปลอดภัยสำหรับการใช้ในผู้ที่อยู่ในระหว่าง การตั้งครรภ์ วัคซีนนี้เดิมผลิตจากเชื้อ *Mycobacterium bovis* ซึ่งโดยส่วนใหญ่พบในวัว แม้ว่าเชื้อของวัคซีนนี้จะถูกทำให้หมดฤทธิ์แล้วแต่เชื้อยังคงเป็น live

วัคซีน BCG เป็นวัคซีนตัวแรกที่มีการใช้ทางการแพทย์ในปี 2464 วัคซีนนี้มีชื่ออยู่ในทะเบียนยาที่จำเป็นขององค์การอนามัยโลก (World Health Organization's List of Essential Medicines) โดยเป็นยารักษาโรคที่มีความสำคัญมากที่สุดซึ่งจำเป็นต่อระบบสุขภาพขั้นพื้นฐาน นับตั้งแต่ปี 2557 ราคาสำหรับการขายส่งคือ 0.16 เหรียญสหรัฐฯ ต่อหนึ่งเข็ม ในสหรัฐอเมริการาคาของวัคซีนนี้คือ 100 ถึง 200 เหรียญสหรัฐฯ ในแต่ละปีมีการให้วัคซีนนี้แก่เด็กประมาณ 100 ล้านคน

## อ้างอิง

หมวดหมู่:วัคซีน
หมวดหมู่:วัณโรค
ฟีโรโมน

[right|thumb|[ผึ้งงานกำลังกระพือปีก (fanning) และชูต่อมนาโซนอฟ (Nasonov's gland, สีขาวที่ปลายส่วนท้อง) ขึ้นเพื่อปล่อยฟีโรโมนให้ฝูงผึ้งตามเข้ามา]]

**ฟีโรโมน** () เป็นสารเคมีที่หลั่งหรือขับออกมาแล้วกระตุ้นการตอบสนองทางสังคมในสปีชีส์เดียวกัน ฟีโรโมนเป็นสารเคมีซึ่งสามารถออกฤทธิ์นอกร่างกายของสิ่งมีชีวิตที่หลั่งออกมาแล้วมีผลต่อพฤติกรรมของสิ่งมีชีวิตที่รับเข้าไป ฟีโรโมนมีหลายชนิด เช่น ฟีโรโมนเตือนภัย ฟีโรโมนรอยอาหาร ฟีโรโมนเพศ เป็นต้น สิ่งมีชีวิตตั้งแต่โปรแคริโอตเซลล์เดียวไปจนถึงยูแคริโอตหลายเซลล์ที่ซับซ้อนมีฟีโรโมน มีบันทึกการใช้ฟีโรโมนในแมลงมากเป็นพิเศษ อนึ่ง สัตว์มีกระดูกสันหลังและพืชบางชนิดสื่อสารกันโดยฟีโรโมน

## อ้างอิง


หมวดหมู่:วิทยาต่อมไร้ท่อ
อาการน้ำตาไหลริน

**อาการน้ำตาไหลริน** () เป็นการไหลล้นของน้ำตามาบนใบหน้า อาการแสดงหรือสภาพทางคลินิกประกอบด้วยมีการระบายฟิล์มน้ำตาจากตาไม่เพียงพอ โดยน้ำตาจะระบายลงตามใบหน้าแทนที่จะผ่านระบบท่อน้ำตา

## อ้างอิง

หมวดหมู่:ความผิดปกติของหนังตา น้ำตาและเบ้าตา
ปลาข้าวเม่า

*สำหรับปลาข้าวเม่าที่เป็น[[ปลาซิว]]หรือ[[ปลาแปบ]] ดูที่: [[ปลาข้าวเม่า (ปลาซิว)]]*

**ปลาข้าวเม่า** () เป็นสกุลของปลาน้ำจืดในวงศ์ปลาแป้นแก้ว (Ambassidae) ใช้ชื่อสกุลว่า *Parambassis* (/พา-แรม-บาส-ซิส/) ปลาในสกุลนี้มีเกล็ดค่อนข้างเล็ก มีเกล็ดบนเส้นข้างลำตัวประมาณ 40-60 แถว บนกระดูกแก้มมีเกล็ด 4-7 แถว ไม่มีฟันที่ปลายลิ้น กระดูกแก้ม 2 ชิ้นที่อยู่ใกล้ตามีขอบจักเป็นฟันเลื่อย ลำตัวบางใส ครีบทุกครีบใส ในบางชนิดอาจมีตัวเป็นสีสันต่าง ๆ 

ชอบอยู่รวมกันเป็นฝูง กิน แมลงและแพลงก์ตอนสัตว์ และสัตว์น้ำขนาดเล็กรวมทั้งตะไคร่น้ำเป็นอาหาร  พบกระจายพันธุ์ตั้งแต่อนุทวีปอินเดีย, เอเชียตะวันออกเฉียงใต้ จนถึงอินโดนีเซีย และออสเตรเลีย มีขนาดโดยเฉลี่ยประมาณ 2-7 เซนติเมตร โดยชนิดที่ใหญ่ที่สุด พบในออสเตรเลีย คือ *[[Parambassis gulliveri|P. gulliveri]]* ที่มีขนาดใหญ่ได้ถึงเกือบ 30 เซนติเมตร นิยมเลี้ยงเป็นปลาสวยงาม

เป็นปลาที่ใช้บริโภคกันในท้องถิ่น ซึ่งชาวประมงจะนิยมจับกันในเวลากลางคืน โดยใช้แสงไฟจากนีออนล่อให้ขึ้นมากินแมลงที่มาเล่นไฟเหนือน้ำ โดยจะจับได้ทีละมาก ๆ  โดยในภาษาไทยจะเรียกปลาในสกุลนี้รวม ๆ กันว่า "แป้น", "แป้นแก้ว", "แว่น", "คับข้อง" หรือ "ขี้ร่วง" ในบางท้องถิ่น

## การจำแนก
พบทั้งหมด 17 ชนิด 
* *[[Parambassis alleni]]* (Datta & Chaudhuri, 1993)
* *[[Parambassis altipinnis]]* Allen, 1982
* *[[Parambassis apogonoides]]* (Bleeker, 1851) 
* *[[Parambassis bistigmata]]* Geetakumari, 2012
* *[[Parambassis confinis]]* (Weber, 1913) 
* *[[Parambassis dayi]]* (Bleeker, 1874)
* *[[Parambassis gulliveri]]* (Castelnau, 1878)
* *[[Parambassis lala]]* (Hamilton, 1822) 
* *[[Parambassis macrolepis]]* (Bleeker, 1856)
* *[[Parambassis pulcinella]]* Kottelat, 2003
* *[[Parambassis ranga]]* (Hamilton, 1822) 
* *[[Parambassis siamensis]]* (Fowler, 1937)
* *[[Parambassis tenasserimensis]]* Roberts, 1994
* *[[Parambassis thomasi]]* (Day, 1870) 
* *[[Parambassis vollmeri]]* Roberts, 1995
* *[[Parambassis waikhomi]]* Geetakumari & Basudha, 2012
* *[[Parambassis wolffii]]* (Bleeker, 1850)

และชนิดที่สูญพันธุ์ไปแล้วตั้งแต่ยุคก่อนประวัติศาสตร์
* *[[Parambassis goliath]]* †
**[[Parambasis paleosiamensis]]* †

## อ้างอิง

## แหล่งข้อมูลอื่น

* จาก Fishbase.org

หมวดหมู่:วงศ์ปลาแป้นแก้ว
หมวดหมู่:Parambassis
แอ็กซ์ แชนแนล

**แอ็กซ์ แชนแนล** () เป็นช่องโทรทัศน์ผ่านดาวเทียมและสายเคเบิล ดำเนินการโดย บริษัท เอ็กแซ็กท์ จำกัด และบริษัท ซีเนริโอ จำกัด ในเครือจีเอ็มเอ็ม แกรมมี่ เน้นนำเสนอเนื้อหาละครโทรทัศน์และรายการปกิณกะต่าง ๆ และเดอะสตาร์ ค้นฟ้าคว้าดาว ซึ่งส่วนใหญ่เป็นของเอ็กแซ็กท์ และ/หรือ ซีเนริโอเอง ตามชื่อสถานี (EX**ACT + S**CENARIO) ที่เคยผลิตออกอากาศทางช่องต่าง ๆ ในรูปแบบการออกอากาศซ้ำ (รีรัน) รวมถึงนำเสนอบทเพลงในเครือจีเอ็มเอ็ม แกรมมี่ โดยมีบอย - ถกลเกียรติ วีรวรรณ เป็นผู้อำนวยการสถานี เริ่มออกอากาศครั้งแรกเมื่อวันที่ 1 เมษายน พ.ศ. 2552 โดยเคยเป็นสถานีโทรทัศน์ผ่านดาวเทียมที่มียอดผู้รับชมมากที่สุดในกลุ่มสถานีโทรทัศน์ผ่านดาวเทียมในเครือจีเอ็มเอ็ม แกรมมี่ ที่จำนวนมากกว่า 20,000,000 คน ในปี พ.ศ. 2555

ต่อมาเมื่อปี พ.ศ. 2558 บอยได้โอนการประกอบธุรกิจโทรทัศน์ของเอ็กแซ็กท์และซีเนริโอไปขึ้นกับบริษัท เดอะ วัน เอ็นเตอร์ไพรส์ จำกัด (มหาชน) ที่บอยและกลุ่มของบอยไปร่วมทุนกับจีเอ็มเอ็ม แกรมมี่ ทำให้แอ็กซ์ แชนแนล ออกอากาศวันสุดท้ายเมื่อวันที่ 30 เมษายน พ.ศ. 2558 และยุติออกอากาศเมื่อวันที่ 1 พฤษภาคม พ.ศ. 2558 รวมระยะเวลาออกอากาศทั้งหมด 6 ปี 1 เดือน ทั้งนี้ บางรายการที่ยังออกอากาศในช่องแอ็กซ์ แชนแนล ได้ย้ายไปออกอากาศต่อทางช่องวัน 31 ในเครือเดอะ วัน เอ็นเตอร์ไพรส์ แทน

## พิธีกรที่เคยทำหน้าที่

## รายการที่เคยออกอากาศ
### รายการวาไรตี้
* คุยกัน Frank Frank
* 3 หนุ่ม 3 มุม ทูไนท์
* บางกอกสเตชัน
* โชว์มีเฮ
* ว้าว! ดารา
* เดอะสตาร์วันนี้
* STAR CLUB
* สองสาวเล่าเรื่อง อิอิ
* one บันเทิง
* ตามติดชีวิตดาว
* นอกรอบ
* Take A Break
* Take A Break Weekend
* เรื่องของเรื่อง
* เดอะโชว์
* The Red Carpet สมรภูมิพรมแดง

### รายการเกมโชว์
* 4 ต่อ 4 แฟมิลี่เกม
* คาราโอเกม
* เลขมหาสมบัติ
* คุณจำเนียน

### รายการเรียลลิตี้
* เดอะสตาร์ ค้นฟ้าคว้าดาว ปี 1 นำมาออกอากาศซ้ำเมื่อปี พ.ศ. 2556
* เดอะสตาร์ ค้นฟ้าคว้าดาว ปี 2 นำมาออกอากาศซ้ำเมื่อปี พ.ศ. 2556
* เดอะสตาร์ ค้นฟ้าคว้าดาว ปี 3 นำมาออกอากาศซ้ำเมื่อปี พ.ศ. 2556
* เดอะสตาร์ ค้นฟ้าคว้าดาว ปี 4 นำมาออกอากาศซ้ำเมื่อปี พ.ศ. 2553
* เดอะสตาร์ ค้นฟ้าคว้าดาว ปี 5 นำมาออกอากาศซ้ำเมื่อปี พ.ศ. 2554
* เดอะสตาร์ ค้นฟ้าคว้าดาว ปี 6 พ.ศ. 2553
* เดอะสตาร์ ค้นฟ้าคว้าดาว ปี 7 พ.ศ. 2554
* เดอะสตาร์ ค้นฟ้าคว้าดาว ปี 8 พ.ศ. 2555
* เดอะสตาร์ ค้นฟ้าคว้าดาว ปี 11

### ละคร

### ซิตคอม
* เป็นต่อ (หลัก+ขยาย)
* เฮง เฮง เฮง (หลัก+ขยาย)
* บางรักซอย 9 (หลัก+ขยาย)
* ผู้กองเจ้าเสน่ห์ (หลัก+ขยาย)
* นัดกับนัด (หลัก+ขยาย)
* บ้านนี้มีรัก (หลัก+ขยาย)
* คู่ชื่นชุลมุน
* 3 หนุ่ม 3 มุม
* รักแปดพันเก้า
* บุญดีผีคุ้ม
* หนึ่งมิตรชิดใกล้
* พี่ชายที่แสนดี
* เป็นข่าว
* นารีสโมสร
* จุดนัดฝัน
* ลูกพี่ลูกน้อง
* เซน...สื่อรักสื่อวิญญาณ (ขยาย)

## อ้างอิง


หมวดหมู่:เอ็กแซ็กท์
หมวดหมู่:ซีเนริโอ
หมวดหมู่:สถานีโทรทัศน์ในประเทศไทยในอดีต
หมวดหมู่:สถานีโทรทัศน์ที่เริ่มออกอากาศในปี พ.ศ. 2552
หมวดหมู่:ก่อตั้งในประเทศไทยในปี พ.ศ. 2552
หมวดหมู่:สถานีโทรทัศน์ที่ยุติการออกอากาศในปี พ.ศ. 2558
หมวดหมู่:สิ้นสุดในประเทศไทยในปี พ.ศ. 2558
วอลเลย์บอลยุวชนชายชิงแชมป์เอเชีย 2007

**วอลเลย์บอลยุวชนชายชิงแชมป์เอเชีย** 2007 จัดขึ้นที่ เมืองกัวลาลัมเปอร์, ประเทศมาเลเซีย 19–27 พฤษภาคม 2007

## การแบ่งกลุ่ม
แบ่งกลุ่มโดยอาศัยอันดับจากวอลเลย์บอลยุวชนชายชิงแชมป์เอเชีย 2005

## รอบคัดเลือก

### กลุ่ม A

|}

|}

### กลุ่ม B

|}

|}

## รอบชิงอันดับ 9-11

### รอบชิงอันดับ 9-11

|}

### รอบชิงอันดับ 9

|}

## รอบสุดท้าย

### รอบ 8 ทีมสุดท้าย

|}

### รอบชิงอันดับ 5-8

|}

### รอบรองชนะเลิศ

|}

### รอบชิงอันดับ 7

|}

### รอบชิงอันดับ 5

|}

### รอบชิงอันดับ 3

|}

### รอบชิงชนะเลิศ

|}

## อันดับการแข่งขัน

## รางวัล
***ผู้เล่นทรงคุณค่า:**  **Mojtaba Shaban**
***ทำคะแนนยอดเยี่ยม:**  **Mojtaba Shaban**
***ตบยอดเยี่ยม:**  **Chen Ping**
***บล็อกยอดเยี่ยม:**  **Aidan Zingel**
***เสิร์ฟยอดเยี่ยม:**  **Chen Ping**
***เซ็ตยอดเยี่ยม:**  **Cheng Li-sheng**
***ขุดยอดเยี่ยม:**  **Shogo Hayase**
***รับยอดเยี่ยม:**  **Chien Wei-lun**

## อ้างอิง
* www.asianvolleyball.org

## แหล่งข้อมูลอื่น
*FIVB

หมวดหมู่:วอลเลย์บอลในปี พ.ศ. 2549
หมวดหมู่:วอลเลย์บอลยุวชนชิงแชมป์เอเชีย
ทางหลวงแผ่นดินหมายเลข 4135

**ทางหลวงแผ่นดินหมายเลข 4135 สายทางเข้าสนามบินหาดใหญ่** เป็นทางหลวงที่อยู่ในเขตควบคุมของแขวงทางหลวงสงขลาที่ 1 สำนักงานทางหลวงที่ 18 สงขลา มีระยะทางเริ่มต้นจากถนนลพบุรีราเมศวร์ที่หลักกิโลเมตรที่ 22+100 โดยสิ้นสุดที่ท่าอากาศยานนานาชาติหาดใหญ่ ระยะทางประมาณ 10 กิโลเมตร

## รายละเอียดเส้นทาง
เป็นถนน 4 เลน ไม่มีเกาะกลางตลอดเส้นทาง

## รายชื่อทางแยก

## อ้างอิง

4135
4-4135
4135
เมษายน พ.ศ. 2557

**เมษายน พ.ศ. 2557** เป็นเดือนที่ 4 ของปี พ.ศ. 2557 วันแรกของเดือนเป็นวันอังคาร วันสุดท้ายของเดือนเป็นวันพุธ

## [[สถานีย่อย:เหตุการณ์ปัจจุบัน]]

หมวดหมู่:เมษายน
*2557-4
ตำบลสวาย (อำเภอปรางค์กู่)

**ตำบลสวาย**  ตั้งอยู่ระยะห่างจากที่ว่าการอำเภอปรางค์กู่  ประมาณ  8    กิโลเมตร

## ที่ตั้งและอาณาเขต
* **ทิศเหนือ **               มีอาณาเขตติดต่อกับตำบลเกาะแก้ว อำเภอสำโรงทาบจังหวัดสุรินทร์  และตำบลผักไหม   อำเภอห้วยทับทันจังหวัดศรีสะเกษ
* **ทิศใต้**               มีอาณาเขตติดต่อกับ ตำบลตูม  อำเภอปรางค์กู่  จังหวัดศรีสะเกษ 
* **ทิศตะวันออก **         มีอาณาเขตติดต่อกับ ตำบลตูม  อำเภอปรางค์กู่  จังหวัดศรีสะเกษ 
* **ทิศตะวันตก **           มีอาณาเขตติดต่อกับ ตำบลกุดหวายอำเภอปรางค์กู่  จังหวัดศรีสะเกษ

## ประวัติ

ตำบลสวายเป็นตำบลที่แยกออกจากตำบลตูม ชื่อตำบลสวายตั้งตามชื่อหมู่บ้าน คือบ้านสวาย ซึ่งคำว่า "สวาย" ภาษาท้องถิ่นหมายถึงมะม่วง มีจำนวนหมู่บ้าน 10 หมู่บ้าน ประชากรส่วนใหญ่พูดภาษาไทยอีสาน (ส่วย,เขมร)

## การแบ่งเขตการปกครอง

### การปกครอง

ตำบลสวายแบ่งเขตการปกครองย่อยออกเป็น 10หมู่บ้าน ได้แก่

#### เนื้อที่
มีทั้งสิ้น   ประมาณ    23.21   ตารางกิโลเมตร     หรือ   ประมาณ   14,506.25   ไร่
 
### สภาพทั่วไป
ขององค์การบริหารส่วนตำบลสวาย  เป็นที่ดอนส่วนมาก  อุณหภูมิเฉลี่ย  38-42 องศาเซลเซียส

## การศึกษา

### ด้านการศึกษา
สถานศึกษา  ในเขตองค์การบริหารส่วนตำบลผักไหมประกอบด้วย ดังนี้ 
#  โรงเรียนเด็กก่อนเกณฑ์ (ศูนย์เด็กวัดสวาย)  จำนวน   1 แห่ง 
#   โรงเรียนประถม จำนวน   3  แห่ง 
#  โรงเรียนมัธยม   จำนวน  1 แห่ง

## ศาสนา

#วัด/สำนักสงฆ์จำนวน   3  แห่ง 

## สาธารณสุข
# สถานีอนามัยประจำหมู่บ้าน/ตำบล  จำนวน  1 แห่ง

## ทรัพยากรธรรมชาติในพื้นที่
# แร่ธาตุ/น้ำมัน/ก๊าซธรรมชาติ  พื้นที่ตำบลสวายเป็นพื้นที่ดอนไม่มีทรัพยากรธรรมชาติประเภทแร่ธาตุ/น้ำมัน/ก๊าซธรรมชาติ
# คุณภาพอากาศ     ดี
# คุณภาพเสียง        ดี
#  คุณภาพน้ำผิวดิน พอใช้  (มีปัญหาเรื่องสารพิษตกค้างที่มาจากการใช้ปุ๋ยและยาฆ่าแมลงของเกษตรกร
#  คุณภาพน้ำชายฝั่ง  มีหมู่บ้านฝั่งห้วยทับทันมักจะประสบกับปัญหาน้ำท่วมในฤดูฝนขาดน้ำใช้ในฤดูแล้ง
# ป่าไม้ พื้นที่ตำบลไม่มีพื้นที่ป่าที่สมบูรณ์

### ลักษณะภูมิอากาศ
* ฤดูร้อน         ประมาณเดือน มกราคม - พฤษภาคม อากาศจะมีอุณหภูมิเฉลี่ยประมาณ 30 - 35 องศาเซลเซียส 
* ฤดูฝน          ประมาณเดือน มิถุนายน - ตุลาคม จะมีปริมาณน้ำฝนเฉลี่ยประมาณ  1,000 มิลลิเมตร/ปี 
* ฤดูหนาว       ประมาณเดือนพฤศจิกายน - ธันวาคม อากาศจะมีอุณหภูมิเฉลี่ยประมาณ 13 - 15 องศาเซลเซียส 

สวาย
หมวดหมู่:อำเภอปรางค์กู่
โรงเรียนหัวใจใส

**โรงเรียนหัวใจใส** (, ฮักกโย อีชอนชิบซัม) เป็นละครโทรทัศน์เกาหลีใต้ปี 2012 นำแสดงโดยจัง นารา, ชเว แดเนียล, อี จง-ซ็อก, พัก เซ-ย็อง และคิม อู-บิน ละครวัยรุ่นเรื่องนี้ถ่ายทอดการต่อสู้และปัญหาที่เยาวชนเกาหลีในปัจจุบันต้องเผชิญ เช่น การกลั่นแกล้ง การฆ่าตัวตายของนักเรียน ความรุนแรงในโรงเรียน ความสัมพันธ์ระหว่างครูกับนักเรียนที่เสื่อมลง การเรียนพิเศษส่วนตัว และปัญหาในชีวิตจริงในโรงเรียนมัธยมศึกษาตอนปลาย โดยทั้งหมดนี้เกิดขึ้นภายในห้องเรียนเล็ก ๆ แห่งหนึ่งใน Victory High School

เป็นภาคที่ 5 ของละครซีรีส์ชุด *School* ทางช่องเคบีเอส ซึ่งออกอากาศตั้งแต่ปี ค.ศ. 1999 ถึงปี ค.ศ. 2002 ออกอากาศทางช่อง KBS2 ตั้งแต่วันที่ 3 ธันวาคม ค.ศ. 2012 ถึงวันที่ 28 มกราคม ค.ศ. 2013 ทุกวันจันทร์และอังคาร เวลา 21:55 น. (เวลามาตรฐานเกาหลี) จำนวน 16 ตอน

## เนื้อเรื่องย่อ
จ็อง อิน-แจ (จัง นารา) และคัง แซ-ชัน (ชเว แดเนียล) เป็นครูประจำชั้นที่มีปรัชญาที่ขัดแย้งกัน ทั้งคู่ต้องร่วมกันจัดการกับชั้นเรียนที่ยากที่สุดของ Victory High School โดยต้องเผชิญหน้ากับเด็กเกเร นักเรียนที่เรียนไม่เก่ง และผู้ปกครองที่เข้มงวด ในขณะที่พวกเขาช่วยนักเรียนเอาชนะปัญหาต่าง ๆ

## นักแสดง
* จัง นารา แสดงเป็น จอง อินแจ
* ชเว แดเนียล แสดงเป็น คัง เซชัน
* อี จง-ซ็อก แสดงเป็น โก นัมซู
* พัก เซ-ย็อง แสดงเป็น ซง ฮาคยอง
* คิม อู-บิน แสดงเป็น พัค ฮึงซู
* รยู ฮโยยอง แสดงเป็น อี คังจู
* ออม ฮโยซ็อบ แสดงเป็น ออม แทอุง 
* พัก แฮ-มี แสดงเป็น อิม จองซู
* โอ ยองชิล แสดงเป็น ยู นัมฮี
* ยุน จูซัง แสดงเป็น โจ บงซู
* กวัก จองอู แสดงเป็น โอ จองโฮ
* อี จี-ฮุน แสดงเป็น อี จีฮุน
* อี อี-คย็อง แสดงเป็น อี อีคยอง
* ชเว ชังยอบ แสดงเป็น คิม มินกี
* คิม ชังฮวัน แสดงเป็น ฮัน ยองอู
* จอน ซูจิน แสดงเป็น คเย นารี
* ชิน ฮเย-ซ็อน แสดงเป็น ชิน ฮเยซอน
* นัม คย็อง-มิน แสดงเป็น นัม คยองมิน

## เพลงประกอบ
* Welcome to the School - 4minute
* Beautiful Days - J-Min 
* Don't think you are alone (혼자라고 생각말기) - คิม โบคยอง
* Blue frog (청개구리)- คิม โบคยอง
* Looking Up Together (뉴 라이프 처치 키즈) - New Life Church Kids

## รางวัล

## แหล่งข้อมูลอื่น

## อ้างอิง
*학교 2013 Korean Broadcast System เว็บไซต์ทางการภาษาเกาหลี
*School 2013 / 학교 2013 K-Series Community 2009 ชุมชน Pop2

หมวดหมู่:ละครโทรทัศน์ช่องเคบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2555
หมวดหมู่:ละครโทรทัศน์เกาหลีใต้ในคริสต์ทศวรรษ 2010
หมวดหมู่:ละครโทรทัศน์โดยคีย์อีสต์
หนังสือเรียน

**หนังสือเรียน** หรือ **ตำรา** () คือหนังสือที่ใช้ในการศึกษาหาความรู้จากวิชาต่าง ๆ ผู้คนมักใช้ตำราเรียนในการเรียนรู้ข้อเท็จจริงและวิธีการที่เกี่ยวข้องกับรายวิชานั้น ๆ ในบางครั้งตำราเรียนมักมีคำถามเพื่อทดสอบความรู้และความเข้าใจของผู้อ่าน ตำราเรียนจะถูกผลิตจากความต้องการของสถาบันการศึกษา ตำราเรียนส่วนมากมักมีลักษณะเป็นสิ่งพิมพ์ แต่ในปัจจุบันพบว่าหลาย ๆ ตำราเรียนสามารถเข้าถึงได้โดยการออนไลน์ ในรูปแบบของหนังสืออิเล็กทรอนิกส์

หมวดหมู่:หนังสือเรียน
หมวดหมู่:หนังสือแบ่งตามประเภท
โบสถ์พราหมณ์

**โบสถ์พราหมณ์** หรือชื่ออื่น ๆ **มนเทียร** (mandir), **เทวาลัย** (devālaya) และ **[[โกยิล]]** (koil) เป็นชื่อเรียกศาสนสถานในศาสนาฮินดู โดยถือว่าเป็นที่ประทับของเทพเจ้าฮินดู โครงสร้างของโบสถ์พราหมณ์สร้างขึ้นเพื่อนำมนุษย์กับเทพเจ้าเข้าหากันผ่านทางสัญลักษณ์ที่แสดงออกถึงแนวคิดและความเชื่อของศาสนาฮินดู สัญัลกษณ์และโครงสร้างของโบสถ์พราหมณ์มีรากฐานในความเชื่อแบบพระเวท ประกอบการใช้วงกลมและสี่เหลี่ยมจัตุรัส มนเทียรหนึ่ง ๆ จะนำเอาองค์ประกอบทั้งปวงของจักรวาลวิทยาฮินดูเข้าด้วยกัน แสดงให้เห็นถึงสวรรค์ (พระเจ้า) มนุษย์ และความชั่วร้าย รวมถึงแนวคิดของเวลาและชีวิตผ่านธรรมะ, กามะ, อรรถะ, โมกษะ และ กรรมะ

หลักสำคัญทางจิตวิญญาณที่ถูกแสดงออกในเชิงสัญลักษณ์ในโบสถ์พราหมณ์นั้นนำมาจากงานเขียนสันสกฤต เช่น พระเวท และอุปนิษัท ในขณะที่กฎเกณฑ์ทางโครงสร้างนั้นมีระบุในเอกสารเกี่ยวกับสถาปัตยกรรมสันสกฤตโบราณ เช่น พฤหตสังหิตา และวาสตุศาสตร์ มนเทียรต่าง ๆ ถือเป็นจุดหมายปลายทางทางจิตวิญญาณของชาวฮินดู ในขณะเดียวกันยังเป็นเหมือนศูนย์กลางที่ศิลปะโบราณ การเฉลิมฉลองของชุมชน รสมถึงเศรษฐกิจนั้นเฟื่องฟูและเจริญ

มนเทียรนั้นมีลักษณะรูปแบบที่หลากหลาย รูปแบบความเชื่อ สัญลักษณ์ และกรรมวิธีก่อสร้างที่แตกต่างกันไปตามภูมิภาค ชุมชน วัฒนธรรม ความเชื่อ ลัทธิ และเทพเจ้าเฉพาะองค์ มนเทียรสามารถพบได้ในเอเชียใต้โดยเฉพาะประเทศอินเดีย เนปาล ศรีลังกา  และประเทศอื่น ๆ ที่มีประวัติศาสตร์ของฮินดูหรือมีชาวฮินดูอาศัยอยู่เป็นชุมชน

ในภาษาไทยได้นิยามความหมายว่าเป็นเทวสถานที่ใช้ประกอบพิธีกรรมของศาสนาฮินดู มีพราหมณ์เป็นผู้ดูแลและประกอบพิธี

## ประวัติคำและการตั้งชื่อ
ในแต่ละภาษามีคำเรียก **โบสถ์พราหมณ์** แตกต่างกันไป ดังนี้ 
* ภาษาสันสกฤต ภาษาเนปาล ภาษาปัญจาบ ภาษามราฐี ภาษาคุชราต ภาษาเบงกอล และภาษาฮินดี เรียกว่า**มนเทียร**
* ภาษากันนาดา เรียกว่า**เทวสถาน**
* ภาษาเตลูกู เรียกว่า**เทวาลัย** หรือ **เทวสถาน**
* ภาษาทมิฬ เรียกว่า**[[โกยิล]]**
* ภาษาบาหลี เรียกว่า**[[ปูรา]]** คือโบสถ์พราหมณ์ตามศาสนาฮินดูแบบบาหลี

## อ้างอิง
ปลาเบี้ยว

**ปลาเบี้ยว** หรือ **ปลาคางเบือน** () ชื่อสกุลของปลาน้ำจืด 2 ชนิดในวงศ์ปลาเนื้ออ่อน (Siluridae) ซึ่งอยู่ในอันดับปลาหนัง ใช้ชื่อสกุลว่า *Belodontichthy* (/เบล-โอ-ดอนท์-อิค-ธีส/; "Belo" เป็นภาษากรีกหมายถึง "ทุกทิศทาง", "odon" หมายถึง "ฟัน" และ "ichthyos" หมายถึง "ปลา" มีความหมายรวมหมายถึง "ปลาที่มีฟันทุกทิศทาง") 

มีรูปร่างโดยรวมคือ ปากกว้างและเชิดขึ้นอันเป็นที่มาของชื่อ  ภายในมีฟันแหลมคม ตาโตอยู่ตอนกลางของหัว ใกล้มุมปากมีหนวด 1 คู่ยาวจนถึงครีบอก ครีบหลังเล็กมาก มีก้านครีบแขนง 3 หรือ 4 ก้าน ครีบอกใหญ่ปลายแหลม ครีบท้องเล็ก ครีบหางเล็กเว้าตื้น ตัวมีสีเงินวาวหรือเหลือบสีเขียวอ่อน ด้านท้องสีจาง นัยน์ตามีเยื่อไขมันบาง ๆ คลุม อาศัยอยู่ในแม่น้ำสายใหญ่ ๆ กินอาหาร จำพวก สัตว์น้ำขนาดเล็ก พบกระจายพันธุ์อยุ่เฉพาะภูมิภาคเอเชียตะวันออกเฉียงใต้เท่านั้น

พบเพียง 2 ชนิด คือ

**[[Belodontichthys truncatus]]* พบในภูมิภาคอินโดจีน มีความยาวได้ 60 เซนติเมตร
**[[Belodontichthys dinema]]* มีลักษณะคล้ายชนิดแรก เว้นแต่มีครีบหู ช่วงหัว และปลายปากที่สั้นกว่า และพบได้ในแหลมมลายูจนถึงเกาะสุมาตราและบอร์เนียว เป็นปลาที่เพิ่งถูกอนุกรมวิธานแยกออกจากชนิดแรกเมื่อไม่นานมานี้ มีความเต็มที่ได้ถึง 1 เมตร

เป็นปลาที่นิยมบริโภค โดยเฉพาะในชนิด *B. truncatus* พบชุกชุมในทะเลสาบเขมร โดยนำมาบริโภคสดและแปรรูปเป็นปลาแห้ง อีกทั้งยังมีการเลี้ยงเป็นปลาสวยงามอีกด้วย

## อ้างอิง

## แหล่งข้อมูลอื่น

หมวดหมู่:วงศ์ปลาเนื้ออ่อน
มีนาคม พ.ศ. 2557

**มีนาคม พ.ศ. 2557** เป็นเดือนที่ 3 ของปี พ.ศ. 2557 วันแรกของเดือนเป็นวันเสาร์ วันสุดท้ายของเดือนเป็นวันจันทร์

## [[สถานีย่อย:เหตุการณ์ปัจจุบัน]]

หมวดหมู่:มีนาคม
*2557-3
ปลาหนวดพราหมณ์หนวดเจ็ดเส้น

**ปลาหนวดพราหมณ์หนวดเจ็ดเส้น** หรือ **ปลาหนวดพราหมณ์** () ปลาน้ำกร่อยที่สามารถปรับตัวให้อยู่ในน้ำจืดได้ อยู่ในวงศ์ปลากุเรา (Polynemidae) มีส่วนหัวขนาดเล็ก ตามีขนาดเล็กอยู่เกือบสุดปลายส่วนหัวและมีเยื่อไขมันคลุม ปากกว้างมีฟันซี่เล็กละเอียดบนขากรรไกร ลำตัวแบนข้าง ครีบอกยาว ส่วนที่เป็นเส้นยาวมีความยาวมากกว่าลำตัวถึง 2 เท่า โดยเฉพาะเส้นบนมีทั้งหมดข้างละ 10 เส้น ครีบหางเว้าลึกปลายแหลม เกล็ดเล็กละเอียดมีลักษณะเป็นปากฉลาม ตัวมีสีเงินวาวอมชมพูหรือสีเนื้อ หัวสีจางอมชมพูหรือสีเนื้อ ครีบสีจาง ด้านท้องสีจาง 

มีขนาดโตเต็มที่ประมาณ 10–15 เซนติเมตร ใหญ่สุดพบถึง 20 เซนติเมตร นิยมอยู่เป็นฝูง บางครั้งหากินด้วยการหงายท้องล่าเหยื่อ พบมากในแม่น้ำเจ้าพระยาตอนล่าง แม่น้ำบางปะกง, แม่น้ำแม่กลอง และแม่น้ำโขงตอนล่าง ในต่างประเทศพบได้จนถึงบอร์เนียวและเกาะสุมาตรา

เป็นปลาที่นิยมใช้บริโภคโดยการปรุงสดและทำปลาตากแห้ง นิยมตกเป็นเกมกีฬา อีกทั้งด้วยความสวยงามของหนวดที่ยาว ทำให้ได้รับความนิยมในแง่ของการเลี้ยงเป็นปลาสวยงามด้วย แต่เลี้ยงให้รอดได้ยากมาก เนื่องจากเป็นปลาที่เปราะบาง มักตายอย่างง่าย ๆ จึงทำให้มีราคาค่อนข้างสูงแต่ในต่างประเทศนิยมเลี้ยงเป็นปลาสวยงามเป็นอย่างมาก โดยมีราคาเฉลี่ย 500 ถึง 1,500 บาท แล้วแต่ขนาดและความสมบูรณ์ของปลา

## อ้างอิง

## แหล่งข้อมูลอื่น
* รูปและข้อมูลปลาหนวดพราหมณ์หนวดเจ็ดเส้น

หมวดหมู่:วงศ์ปลากุเรา
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาตู้
หมวดหมู่:ปลาเศรษฐกิจ
หมวดหมู่:ปลาที่พบในลุ่มแม่น้ำเจ้าพระยา
วินโดวส์ แนชวิลล์

**วินโดวส์แนชวิลล์** (เดิมชื่อ *เคลฟแลนด์*) เป็นชื่อรหัสสำหรับการออกรุ่นที่ถูกยกเลิกของไมโครซอฟท์วินโดวส์ ที่ได้วางแผนว่าจะปล่อยออกใน พ.ศ. 2539 (ค.ศ. 1996) โดยรวมตัวกันระหว่าง "ชิคาโก" (วินโดวส์ 95) และ "เมมฟิส" (วินโดวส์ 98 ที่ได้วางแผนว่าจะปล่อยออกใน พ.ศ. 2540 (ค.ศ. 1997)  ทำให้วินโดวส์แนชวิลล์ถูกเรียกว่า **วินโดวส์ 96** อย่างเป็นทางการ. วินโดวส์แนชวิลล์ถูกปล่อยออกมาและมีวัตถุประสงค์เพื่อเน้นการรวมตัวกันระหว่างวินโดวส์และอินเทอร์เน็ตเอกซ์พลอเรอร์ เพื่อให้การแข่งขันกับ Netscape Navigator ดีขึ้น

ทางไมโครซอฟท์อ้างว่าวินโดวส์แนชวิลล์น่าจะเพิ่มคุณลักษณะการรวมตัวกันของอินเทอร์เน็ตให้กับเดสก์ท็อปของวินโดวส์ 95 และวินโดวส์เอ็นที 4.0 รวมทั้งสร้างคุณสมบัติใหม่ในอินเทอร์เน็ตเอกซ์พลอเรอร์ 3.0 ซึ่งถูกปล่อยออกก่อนวินโดวส์แนชวิลล์ประมาณสองสามเดือน คุณสมบัติใหม่คือเอาโปรแกรมจัดการแฟ้มและเบราว์เซอร์มารวมกัน มีความสามารถในการเปิดเอกสารไมโครซอฟท์ ออฟฟิศจากภายในอินเทอร์เน็ตเอกซ์พลอเรอร์โดยใช้เทคโนโลยี ActiveX และวิธีการที่จะวางเว็บเพจแบบเคลื่อนที่อย่างโดยตรงบนเดสก์ท็อปบนพื้นหลังแบบคงที่

รุ่นที่รั่วไหลมีหมายเลขรุ่น 4.10.999 (เทียบได้กับหมายเลขรุ่น 4.00.950 ของวินโดวส์ 95 และหมายเลขรุ่น 4.00.1111 ของวินโดวส์ 95 OSR2 และหมายเลขรุ่น 4.10.1998 ของวินโดวส์ 98) ในที่สุดโครงการนี้ก็ถูกยกเลิกในขณะที่ทางไมโครซอฟท์เปิดตัววินโดวส์แบบเต็มรูปแบบ วินโดวส์ 95 OSR2 ถูกปล่อยออกมาให้เป็นรุ่นชั่วคราวแทน "วินโดวส์แนชวิลล์"ได้นำมาใช้ใหม่กับ Windows Desktop Update ที่มากับอินเทอร์เน็ตเอกซ์พลอเรอร์ 4.0 พร้อมทั้งให้คุณลักษณะที่มากที่สุดที่สัญญาไว้กับวินโดวส์แนชวิลล์ แอปพลิเคชันของ Athena PIM คาดว่าน่าจะถูกปล่อยออกมาเป็นไมโครซอฟท์ อินเทอร์เน็ต เมล แอนด์ นิวส์ หลังจากนั้นทางไมโครซอฟท์ได้เปลี่ยนชื่อเป็นเอาท์ลุค เอกซ์เพรส

"เคลฟแลนด์"ได้ใช้เป็นชื่อรหัสก่อน"แนชวิลล์" ชิกาโกเป็นเมืองที่ใหญ่ที่สุดในอิลลินอยส์ เมมพิสเป็นเมืองที่ใหญ่ที่สุดในรัฐเทนเนสซี ทั้งแนชวิลล์และเคลฟแลนด์เป็นเมืองในรัฐเทนเนสซี ซึ่งเป็นที่รู้จักกันในนามของหมู่บ้านในอิลลินอยส์ เคลฟแลนด์เป็นเมืองที่รู้จักกันมากที่สุดรองลงมาจากโอไฮโอ

## ดูเพิ่ม
*ชื่อรหัสต่าง ๆ ของไมโครซอฟท์

## หมายเหตุ


## อ้างอิง
;ความลับของไมโครซอฟท์
*Comes v. Microsoft. Plaintiff's Exhibit 2013 : "Desktop Operating Systems Mission—Draft". Microsoft Confidential (February 4, 1994).
*Comes v. Microsoft. Plaintiff's Exhibit 3208 : "Desktop Operating Systems Mission Memo". Microsoft Confidential.
*Comes v. Microsoft. Plaintiff's Exhibit 5648 : "Systems Three Year Plan". Microsoft Confidential (April 1994).
*Comes v. Microsoft. Plaintiff's Exhibit 2247 : "Personal Systems Division 3 Yr Outlook". Microsoft Confidential (February 28, 1995).
*Comes v. Microsoft. Plaintiff's Exhibit 5735 . Microsoft Confidential (October 25, 1995).
*Comes v. Microsoft. Plaintiff's Exhibit 2667 .
;บทความ
* Miller, Michael J. (24 October 1995). "Beyond Windows 95". *[[PC Magazine]]*. pp.&nbsp;75–76.
* Honeyball, Jon (June 1996). "The Road to Cairo Goes Through Nashville". *[[Windows IT Pro]]*.
;อื่น ๆ
* Schnoll, Scott. "The History of Microsoft Internet Explorer ".

หมวดหมู่:ไมโครซอฟท์ วินโดวส์
กราวเขียว

**กราวเขียว** หรือ **ตะพาบหัวกบ** () เป็นสกุลของตะพาบจำพวกหนึ่ง พบกระจายพันธุ์อยู่ในภูมิภาคเอเชียตะวันออกเฉียงใต้ ใช้ชื่อวิทยาศาสตร์ว่า *Pelochelys*

มีด้วยกันทั้งสิ้น 3 ชนิด ได้แก่

**[[ตะพาบหัวกบลาย|P. bibroni]]* พบได้ในอินโดนีเซีย, ปาปัวนิวกินี จนถึงออสเตรเลียทางตอนเหนือ 
**[[ตะพาบหัวกบ|P. cantori]]* พบได้ในภูมิภาคอินโดจีน นับเป็นชนิดที่ใหญ่ที่สุด
**[[Pelochelys signifera|P. signifera]]* พบในปาปัวนิวกินี เป็นชนิดที่เพิ่งได้รับการอนุกรมวิธานไปเมื่อปี ค.ศ. 2002

และอีก 2 ชนิด ที่ยังไม่มีการศึกษาทางวิทยาศาสตร์ชัดเจน
* พบอาศัยอยู่ระหว่างอินเดียและพม่า ยังไม่มีการศึกษาทางวิทยาศาสตร์อย่างเป็นทางการ
* อีกชนิดหนึ่ง มีลักษณะคล้ายกับ *P. bibroni* แต่ขอบกระดองมีลายจุดเป็นดวงสีเหลืองอ่อนเห็นชัดเจน ซึ่งมีการพบตัวอย่างจากธรรมชาติแค่ไม่กี่ครั้งเท่านั้น

ทุกชนิดมีลักษณะคล้ายคลึงกัน ลำตัวด้านบนสีน้ำตาลเขียว ด้านล่างสีอ่อน หัวมีลักษณะเล็กสั้นคล้ายกบหรืออึ่งอ่าง จึงเป็นที่มาของชื่อ ตามีขนาดเล็ก เมื่อเล็ก ๆ ในบางตัวอาจมีจุดสีเหลืองเล็ก ๆ  กระจายทั่วไป เมื่อโตขึ้นจะกลายเป็นสีน้ำตาลเขียวแทน โดยไม่มีลวดลายใด ๆ 

ขนาดโตเต็มที่อาจยาวได้ถึง 1 เมตร นับเป็นตะพาบสกุลที่มีความใหญ่ที่สุดเป็นอันดับ 2 รองจากสกุล *[[Chitra]]* มีพฤติกรรมชอบซุ่มซ่อนตัวใต้พื้นทรายใต้น้ำ เพื่อรอดักเหยื่อ ซึ่งได้แก่ สัตว์น้ำต่าง ๆ  รวมถึงสัตว์เลื้อยคลานและสัตว์ครึ่งบกครึ่งน้ำขนาดเล็กด้วย 

## อ้างอิง

## แหล่งข้อมูลอื่น

หมวดหมู่:วงศ์ย่อยตะพาบ
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สกุลตะพาบหัวกบ
มานพ ยาระณะ

**มานพ ยาระณะ** หรือ **พ่อครูพัน** (5 กันยายน พ.ศ. 2473 – 22 พฤศจิกายน พ.ศ. 2558) เป็นผู้เชี่ยวชาญด้านศิลปะการฟ้อน, ศิลปะการต่อสู้, การตีกลองสะบัดชัยแบบโบราณ, กลองปู่จา, กลองปู่เจ่, ดนตรีพื้นบ้านล้านนาและดนตรีไทย โดยได้รับการเชิดชูเกียรติเป็นศิลปินแห่งชาติ สาขาศิลปะการแสดง ประจำ พ.ศ. 2548

นอกจากนี้ เขายังเป็นผู้สอนศิลปะการต่อสู้ล้านนา และมวยไทยให้แก่ พ.อ.(พิเศษ) อำนาจ พุกศรีสุข รวมถึงวิชาดาบสะบัดชัยให้แก่ณปภพ ประมวญ (ครูแปรง)

## ประวัติ
มานพ ยาระณะ เป็นบุตรของคำปัน และบัวเขียว ยาระณะ โดยมานพได้สำเร็จการศึกษาระดับประถมศึกษาปีที่ 4 จากโรงเรียนวัดศรีดอนไชย ที่อำเภอเมืองเชียงใหม่ ภายหลังจากสำเร็จการศึกษาก็ได้ช่วยพ่อแม่ทำการค้า และขณะเดียวกันก็ได้ศึกษาวิชาศิลปะการต่อสู้, ศิลปะการแสดงดนตรี รวมถึงศิลปะการตีกลองล้านนาชนิดต่าง ๆ จากผู้เชี่ยวชาญ จากนั้น เขาได้ถ่ายทอดสู่สังคม โดยทำการสอนให้แก่คนรุ่นใหม่หลายรุ่น ทั้งวิชามวยไทย, การฟ้อนเจิง, ฟ้อนหอก, ฟ้อนผานประทีป, การตีกลองปู่จา, กลองสะบัดชัยแบบโบราณ, กลองมองเซิง, กลองปู่เจ่ และศิลปะการแสดงอื่น ๆ อีกหลายแขนง เป็นระยะเวลาร่วม 50 ปีโดยที่ไม่เคยเอ่ยปากขอรับค่าตอบแทนแต่อย่างใด

ด้านผลงานที่ได้รับการกล่าวถึง พ่อครูมานพ ยังเป็นผู้ประดิษฐ์ท่าการแสดงชุด ฟ้อนขันดอก เพื่อเป็นการฟ้อนรำบูชาพระรัตนตรัย ให้บังเกิดความสงบร่มเย็นแก่บ้านเมือง

พ.ศ. 2550 รายการ*ปราชญ์เดินดิน* ทางสถานีโทรทัศน์โมเดิร์นไนน์ ได้เคยถ่ายทอดเรื่องราวของมานพ ยาระณะ ที่ซึ่งเขารับจ้างถีบรถสามล้อในย่านตลาดสันป่าข่อย ที่อำเภอเมืองเชียงใหม่ จังหวัดเชียงใหม่

ใน พ.ศ. 2552 พ่อครูมานพ ยาระณะ ยังได้ร่วมการแสดงฟ้อน ในมหกรรมวัฒนธรรมเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร 82 พรรษา 5 ธันวาคม 2552 ที่จัดขึ้น ณ ป้อมมหากาฬ ถนนราชดำเนิน

วันที่ 13 เมษายน พ.ศ. 2556 พ่อครูมานพ ซึ่งเป็นศิลปินแห่งชาติ ได้รับเกียรติให้เป็นผู้ทำการผูกข้อมืออวยพรให้แก่ยิ่งลักษณ์ ชินวัตร นายกรัฐมนตรี เนื่องในวันสงกรานต์ ที่บริเวณอนุสาวรีย์สามกษัตริย์ อำเภอเมืองเชียงใหม่ จังหวัดเชียงใหม่

## ชีวิตส่วนตัว
ด้านชีวิตส่วนตัว สมรสกับสมัย ยาระณะ และมีลูกสาวหนึ่งคนชื่อชลธาร ยาระณะ

## เสียชีวิต
มานพ ยาระณะ เสียชีวิตเมื่อวันที่ 22 พฤศจิกายน พ.ศ. 2558 ด้วยโรคมะเร็งปอด สิริอายุได้ 80 ปี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพเมื่อวันที่ 24 มกราคม พ.ศ. 2560 ณ สุสานสันกู่เหล็ก อำเภอเมืองเชียงใหม่ จังหวัดเชียงใหม่

## เกียรติประวัติ
* รางวัลบุคคลดีเด่นทางวัฒนธรรม จังหวัดเชียงใหม่ เพชรราชภัฏ – เพชรล้านนา
* ศิลปินแห่งชาติ สาขาศิลปะการแสดง ประจำ พ.ศ. 2548

## เครื่องราชอิสริยาภรณ์

## อ้างอิง

หมวดหมู่:นักดนตรีไทย
หมวดหมู่:นักตีกลอง
หมวดหมู่:นักดนตรีพื้นเมืองภาคเหนือ
หมวดหมู่:ศิลปินแห่งชาติสาขาศิลปะการแสดง
หมวดหมู่:นักดนตรีจากจังหวัดเชียงใหม่
หมวดหมู่:ผู้ฝึกศิลปะการต่อสู้จากจังหวัดเชียงใหม่
หมวดหมู่:ผู้ฝึกสอนมวยไทย
หมวดหมู่:ผู้ฝึกสอนกระบี่กระบอง
หมวดหมู่:บุคคลจากอำเภอเมืองเชียงใหม่
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:เสียชีวิตจากมะเร็งปอด
หมวดหมู่:บุคคลจากอำเภอดอยสะเก็ด
มะเม่าดง

**มะเม่าดง** หรือ **เม่าช้าง** () ภาษากะเหรี่ยงเรียกส่าคู่โพ เป็นไม้ยืนต้นในวงศ์ Phyllanthaceae แยกเพศ ลำต้นตรง ใบหนาและเหนียวเป็นมันวาว เส้นกลางใบนูนเด่นด้านหลังใบ ใบอ่อนสีม่วงแดงเป็นมัน หลังใบสีเขียวเข้มกว่าท้องใบ ดอกช่อมีดอกย่อยจำนวนมาก ดอกตัวผู้ไม่มีก้านดอก กลีบดอกกลม ดอกตัวเมียมีก้านดอก ผลสดมีเมล็ดเดียว สีแดงอมเหลืองไปจนถึงม่วง แดงอมน้ำเงิน เนื้อผลฉ่ำน้ำ เมล็ดรูปไข่ มีถิ่นกำเนิดในอินเดียแถบเทือกเขาหิมาลัย กระจายพันธุ์ลงมาทางใต้จนถึงศรีลังกา พม่า มาเลเซีย ปลูกเป็นการค้าในอินโดนีเซียและอินโดจีน

ผลสดรับประทานได้ มีสีติดมือและปาก สุกไม่พร้อมกัน เมื่อดิบเปรี้ยว นิยมใช้ทำแยม น้ำคั้นผลสุกใช้ทำเครื่องดื่มหรือไวน์ อินโดนีเซียใช้ผลิตน้ำปลาที่มีรสเปรี้ยว ใบอ่อนใช้ปรุงแต่งรสเปรี้ยวและรับประทานเป็นผัก เปลือกลำต้นมีอัลคาลอยด์และมีรายงานว่าเป็นพิษ รสเปรี้ยวของผลเกิดจากกรดซิตริก 

## อ้างอิง
*ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม 
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 97 - 99
## แหล่งข้อมูลอื่น
*Purdue New Crops Profile
*''Antidesma'' Species Accounts
หมวดหมู่:สกุลมะเม่า

หมวดหมู่:พืชมีพิษ
เรนเนลล์ตะวันออก

**เรนเนลล์ตะวันออก** เป็นส่วนที่อยู่ทางตอนใต้ของเกาะเรนเนลล์ในหมู่เกาะโซโลมอน โดยเรนเนลล์ตะวันออกได้รับการสถาปนาให้เป็นแหล่งมรดกโลกโดยยูเนสโกใน ค.ศ. 1998 ใน ค.ศ. 2013 คณะกรรมการมรดกโลกได้เพิ่มเรนเนลล์ตะวันออกเข้าไว้ในบัญชีแหล่งมรดกโลกที่กำลังตกอยู่ในภาวะอันตราย เนื่องจากการตัดไม้ทำลายป่าในบริเวณแหล่งมรดกโลก เรนเนลล์เป็นเกาะอะทอลล์ที่เกิดจากการยกตัวในกระบวนการธรณีแปรสันฐานที่มีขนาดที่ใหญ่ที่สุดในโลกและในส่วนของเรนเนลล์ตะวันออกนั้นอยู่ล้อมรอบทะเลสาบเตกาโน ซึ่งมีสิ่งมีชีวิตหลากหลายสปีชีส์อาศัยอยู่

## อ้างอิง

## แหล่งข้อมูลอื่น
*UNESCO East Rennell Site

ร
ร
ร
เต่าคอยาว

**เต่าคอยาว** หรือ **เต่าคองู** () เป็นสกุลของเต่าน้ำจืดสกุลหนึ่ง ในวงศ์เต่าคองู (Chelidae) ใช้ชื่อวิทยาศาสตร์ว่า *Chelodina*

มีลักษณะทั่วไปกระดองแบนราบ นิ้วตีนทุกนิ้วมีผังพืดเชื่อมติดกัน เล็บยาว มีส่วนคอเรียวเล็ก ยืดหดได้ หัวมีขนาดเล็ก ดวงตากลมโต เป็นเต่าที่อาศัยและหากินในน้ำเป็นหลัก พบในแหล่งน้ำที่มีกระแสน้ำไม่แรงหรือแหล่งน้ำนิ่ง บางชนิดพบในแหล่งน้ำกร่อย บางชนิดในฤดูแล้งจะมีพฤติกรรมจำศีลด้วยการซ่อนตัวอยู่ใต้โคลน บางชนิดวางไข่ในน้ำ ซึ่งจัดว่าเป็นสัตว์เลื้อยคลานเพียงชนิดเดียวเท่านั้นที่วางไข่ในน้ำ มีขนาดกระดองประมาณ 15 เซนติเมตร 

พบกระจายพันธุ์ในตอนใต้ของปาปัวนิวกินี และออสเตรเลีย 

## อนุกรมวิธาน
อนุกรมวิธานปัจจุบันระบุตาม Georges & Thomson, 2010 พร้อมการปรับปรุงจาก van Dijk และคณะ. 2014 และ Shea และคณะ. 2020

ชื่อพ้องของสกุล *Chelodina* Fitzinger 1826 ได้แก่: *Hydraspis* Bell 1828, *Chelyodina* Agassiz 1846:79 (nomen novum), *Hesperochelodina* Wells and Wellington 1985 (nomen nudum).

ชนิดต้นแบบของสกุลย่อย *Chelodina* คือ *[[Chelodina longicollis]]* (Shaw, 1794) ชนิดต้นแบบของสกุลย่อย *Chelydera* คือ *[[Chelodina parkeri]]* Rhodin and Mittermeier 1976 และชนิดต้นแบบของ *Macrochelodina* คือ *[[Chelodina oblonga]]* Gray 1841

### รายการชนิด

### ชนิดที่สูญพันธุ์

*†*[[Chelodina alanrixi]]* de Broin and Molnar, 2001
*†*[[Chelodina insculpta]]* de Vis, 1897
*†*[[Chelodina murrayi]]* Yates, 2013

## หมายเหตุ

## อ้างอิง

## แหล่งข้อมูลอื่น

หมวดหมู่:วงศ์เต่าคองู
กองทัพเนเธอร์แลนด์

**กองทัพเนเธอร์แลนด์** () คือกองกำลังทหารของราชอาณาจักรเนเธอร์แลนด์ กองทัพเนเธอร์แลนด์ได้ก่อตั้งขึ้นเมื่อปี ค.ศ. 1572 ตั้งแต่นั้นมาได้มีส่วนร่วมสำคัญยิ่งในการรบในสงครามโลกครั้งที่ 1, สงครามโลกครั้งที่ 2, สงครามเย็น (สงครามเกาหลี), วิกฤตการณ์คอซอวอ, โซมาเลีย และ อัฟกานิสถาน รวมถึงปฏิบัติการรักษาสันติภาพของ สหประชาชาติ และ สหภาพยุโรป

กองทัพเนเธอร์แลนด์นั้นแบ่งออกเป็น 4 เหล่าทัพ ได้แก่ กองทัพบก (Koninklijke Landmacht), กองทัพเรือ (Koninklijke Marine), กองทัพอากาศ (Koninklijke Luchtmacht) และ กองทัพสารวัตรทหาร (Koninklijke Marechaussee)

### อ้างอิง

## แหล่งข้อมูลอื่น

* กระทรวงกลาโหม (Ministerie van Defensie) 
* กองทัพบก (Koninklijke Landmacht)
* กองทัพอากาศ (Koninklijke Luchtmacht)
* กองทัพเรือ (Koninklijke Marine)
* เหล่าสารวัตรทหาร (Koninklijke Marechaussee)

หมวดหมู่:ประเทศเนเธอร์แลนด์
เนเธอร์แลนด์
เนเธอร์แลนด์